Kölcsönösen elfogadott jegyzőkönyv

az Európai Közösség és a Román Köztársaság között a textiltermékek kereskedelméről létrejött megállapodás módosításáról

1. Az Európai Közösségek és a Román Köztársaság küldöttségei Brüsszelben, 1990. november 26-án, 27-én és 30-án megbeszéléseket folytattak az 1986. július 11-én parafált, és 1987. január 1-je óta ideiglenesen alkalmazott, az Európai Közösség és a Román Köztársaság között a textiltermékek kereskedelméről létrejött megállapodás 14. cikke alapján.

2. E megbeszélések célja a textiltermékek kereskedelméről létrejött kétoldalú megállapodás módosítása volt annak érdekében, hogy a textiltermékeknek a romániai fel-, illetve átdolgozását vagy megmunkálását követő újrabehozatalára vonatkozó rendelkezéseket a megállapodásba beillesszék.

3. Mindkét Fél megállapodott a megállapodás 3. cikk (4) bekezdése módosításáról és egy E. jegyzőkönyvvel történő kiegészítéséről, amely a textiltermékeknek a romániai fel-, illetve átdolgozását vagy megmunkálását követő újrabehozatalára vonatkozóan különleges szabályokat állapít meg a vonatkozó közösségi jogszabályokkal összhangban. A 3. cikk (4) bekezdésének és az E. jegyzőkönyvnek szövegét csatolták e kölcsönösen elfogadott jegyzőkönyvhöz.

4. Mindkét Fél megállapodott abban, hogy a megállapodásnak az e kölcsönösen elfogadott jegyzőkönyvben meghatározott módosításait 1991. január 1-jétől ideiglenesen alkalmazzák.

Brüsszel, 1990. november 30.

a RománKöztársaság küldöttsége

az Európai Gazdasági Közösségküldöttsége

--------------------------------------------------

EGK-Románia megállapodás

A 3. cikk módosított (4) bekezdése

"A Közösség és Románia elismeri a textiltermékeknek a romániai fel-, illetve átdolgozását vagy megmunkálását követő újrabehozatalának különleges és megkülönböztetett jellegét.

A II. mellékletben meghatározott mennyiségi korlátokat az újrabehozatalra nem kell alkalmazni, amennyiben a gazdasági passzív feldolgozási forgalomra vonatkozó, hatályos közösségi előírásoknak megfelelően érintettek és az E. jegyzőkönyvben megállapított különleges intézkedésnek a tárgyai."

"

E. JEGYZŐKÖNYV

Az ehhez a jegyzőkönyvhöz csatolt mellékletben feltüntetett termékeknek a megállapodás 3. cikk (4) bekezdése szerinti, Közösségbe irányuló újrabehozatalára – az alábbi eltérő különleges rendelkezések hiányában – a megállapodás rendelkezései érvényesek:

1. Feltéve, hogy a 2. pont alkalmazásából más nem következik, csak az ehhez a jegyzőkönyvhöz csatolt mellékletben megállapított különleges mennyiségi korlátok által érintett termékek Közösségbe irányuló visszaszállítása tekinthető a megállapodás 3. cikk (4) bekezdése értelmében vett újrabehozatalnak.

2. Az ehhez a jegyzőkönyvhöz csatolt melléklet által nem átfogott újrabehozatal a megállapodás 14. cikkében meghatározott eljárások szerint lefolytatott konzultációkat követően különleges mennyiségi korlátok alá vonható, feltéve, hogy a szóban forgó termékek a megállapodás II. mellékletében feltüntetett mennyiségi korlátok hatálya alá tartoznak.

3. Tekintettel a két Szerződő Fél érdekeire, a Közösség saját mérlegelése szerint vagy a megállapodás 14. cikke alapján Románia kérésére válaszul, megvizsgálhatja a következőket:

a) az egyik kategóriából a másikba történő átvitel, egyes mennyiségi korlátok egy részének előzetes kihasználása, vagy egyik évről a másik évre való átvitelének a lehetősége;

b) az egyes mennyiségi korlátoknak a Közösség egyik régiójában kihasználatlan részének egy másik régióban történő elosztása.

4. Mindazonáltal, a Közösség automatikusan alkalmazhatja a 3. pontban meghatározott rugalmassági szabályokat a következő keretek között:

a) a kategóriák közötti átvitel nem haladhatja meg annak a mennyiségnek a 25 %-át, amely javára az átvitel történik [1];

b) valamely mennyiségi korlátnak az egyik évről a következőre történő áthozatala nem haladhatja meg a tényleges felhasználás évére megállapított mennyiség 10,5 %-át;

c) az egyes mennyiségi korlátok egyik évről a másik évre történő előrehozott felhasználása nem haladhatja meg a tényleges felhasználás évére megállapított mennyiség 7,5 %-át.

5. A Közösség tájékoztatja Bulgáriát a fenti bekezdések alapján meghozott valamennyi intézkedésről.

6. A Közösség illetékes hatóságai megterhelik az 1. pontban említett egyes mennyiségi korlátokat, a gazdasági passzív feldolgozására vonatkozó intézkedéseket szabályozó 636/82/EGK tanácsi rendelet által előírt előzetes engedély kiadásának időpontjában. Annak az évnek a mennyiségi korlátját terhelik meg, amelyben az előzetes engedélyt kiadták.

7. Az egyik kategóriából a másikba történő átvitel, valamint a II. és III. csoportba sorolt termékek mennyiségi korlátaiból történő kombinált átvitel a megállapodás I. mellékletében foglalt egyenértékűségi táblázat szerint kerül kiszámításra.

8. A román jogszabályok szerint erre felhatalmazott szervezeteknek a melléklet A. jegyzőkönyvével összhangban e jegyzőkönyv hatálya alá tartozó valamennyi termékre származási bizonyítványt kell kiadniuk. E bizonyítványban hivatkozni kell a 6. pontban említett előzetes engedélyre, annak bizonyítékaként, hogy az abban leírt feldolgozás Romániában folyt le.

9. A Közösség megadja Romániának a Közösség azon illetékes hatóságainak nevét és címét, valamint az általuk használt bélyegzők pecsétmintáit, amelyek a 6. pontban említett előzetes engedélyeket kiadják.

10. Az 1-9. pontban foglalt rendelkezések sérelme nélkül, Románia és a Közösség konzultációkat folytat annak érdekében, hogy olyan kölcsönösen elfogadható megoldást találjanak, amely lehetővé teszi mindkét Fél számára a megállapodás feldolgozás-forgalomra vonatkozó rendelkezéseinek előnyös kihasználását, és ezáltal biztosítja Románia és a Közösség között a textiltermékek kereskedelmének tényleges fejlődését.

MELLÉKLET

A passzív feldolgozás mennyiségi korlátai Románia számára

(Gyakorlati okok miatt a mellékletben használt termékleírások rövidített formában kerülnek megadásra.)

Kategória | A termékek megnevezése | Egység | Év | EGK mennyiségi korlátok |

4 | Póló | 1000 darab | 1991 | 1000 |

5 | Pulóver | 1000 darab | 1991 | 1100 |

6 | Gyapjú nadrág | 1000 darab | 1991 | 3300 |

7 | Blúz | 1000 darab | 1991 | 2500 |

8 | Ing | 1000 darab | 1991 | 2400 |

12 | Zokni | 1000 pár | 1991 | 5800 |

13 | Alsónadrág | 1000 darab | 1991 | 15500 |

14 | Férfi kabát | 1000 darab | 1991 | 1000 |

15 | Női kabát | 1000 darab | 1991 | 3000 |

16 | Öltöny | 1000 darab | 1991 | 600 |

17 | Zakó, blézer | 1000 darab | 1991 | 1000 |

24 | Pizsama | 1000 darab | 1991 | 1000 |

26 | Ruha | 1000 darab | 1991 | 2000 |

73 | Tréningruha | 1000 darab | 1991 | 600 |

68 | Csecsemőruha | Tonna | 1991 | 300 |

78 | Felsőruházat, a kötött és hurkolt kivételével | Tonna | 1991 | 300 |

Kategória | A termékek megnevezése | Egység | Év | Tagállam | Regionális mennyiségi korlát |

18 | Fürdőköpeny | Tonna | 1991 | Benelux | 100 |

21 | Parkasz, anorák | 1000 darab | 1991 | I | 150 |

28 | Hosszúnadrág, kötött vagy hurkolt | 1000 darab | 1991 | Benelux | 100 |

29 | Kosztüm, együttes, kötött és hurkolt kivételével | 1000 darab | 1991 | F I | 175120 |

69 | Kombiné és alsószoknya | 1000 darab | 1991 | F Benelux | 10050 |

91 | Sátor | Tonna | 1991 | F | 50 |

"

[1] Mindazonáltal a II. és III. csoport kategóriáira vonatkozóan a francia, német, olasz és Benelux kvóta esetén a kvóták közötti átvitel annak a kategóriának a 100 %-áig, engedélyezett, amelyből az átvitelt végezték.

--------------------------------------------------